cyanic-selkie/wikianc huggingface dataset:
Ա-բա-բա-գա-լա-մա-գա (հրատարակչություն)
Հեղինակներ
Ա-բա-բա-գա-լա-մա-գա հրատարակչության միջազգային կապերը, սակայն, դրանով չեն սահմանափակվում. Հրատարակչությունն ակտիվորեն աշխատում է արտաքին շուկայում՝ մինչև 2007 թվականը վաճառելով իր գրքերը հրատարակելու իրավունք 18 երկրներում ։ Այս հաջողությունը ոչ պակաս կապ ունի հրատարակչության արվեստագետների և դիզայներների աշխատանքի հետ, առաջին հերթին նրա առաջին նկարիչ Կոստ Լավրոն, որը 1992 թվականին «Այբենարանի» շապիկի վրա հայտնված նապաստակի հեղինակն է, որը դարձավ հրատարակչության խորհրդանիշներից մեկը և Ա-բա-բա-գա-լա-մա-գա -ի ամենահայտնի իլյուստրատորներից Վլադիսլավ Երկոն, որը Հանս Քրիստիան Անդերսենի «Ձյունե թագուհին» հեքիաթի նկարազարդման հեղինակն է, որը հրապարակվել է անգլերեն երկու համարներում, և դարձել է Մեծ Բրիտանիայի Templar հրատարակչության 2005 թվականի վաճառքի առաջատարը և դասվել Մեծ Բրիտանիայի ամանորյա վաճառքի լավագույն եռյակում ։
Հրատարակչությունը համագործակցել է Յուրի Անդրուխովիչի, Միկոլա Վինգրանովսկու, Լինա Կոստենկոյի, Սաշկո Դերմանսկու, Մարինա և Սերգեյ Դյաչենկոյի, Անդրի Կոկոտյուխայի, Վսևոլոդ Նեստայկոյի, Դմիտրո Պավլիչկոյի, Վլադիմիր Ռուտկիվսկու, Յուրի Վիննիչուկի հետ ։ Ինչպես նաև հրատարակչության հետ համագործակցել են այնպիսի հայտնի նկարիչ-իլյուստրատորներ, որոնցից են Վիկտորիա Կովալչուկը, Կատերինա Շտանկոն, Եվգենյա Գապչինսկայան ։
Հրատարակչության համար արտասահմանցի հեղինակների թարգմանությունները կատարել են Յուրի Անդուխովիչը, Վիկտոր Մորոզովը, Ռոման Օսադչուկը, Եվգեն Պոպովիչը, Յուրի Վիննիչուկը, Վալենտին Կորնիենկոն։ Տիկին Կատերինա Յուշչենկոն անգլերեն թարգմանել է Իվան Մալկովիչի և Սոֆյա Ուսի «Մեղրը մոր համար» գիրքը ։
Հրատարակչությունն իր գրքերի համար ունեցել է երկու նկարազարդման ցուցահանդես ։
Արտաքին հղումներ
«А-БА-БА-ГА-ЛА-МА-ГА» — академия детской мечты : Զրույցներ Իվան Մալկովիչի հետ. // «День»: Ежедневная всеукраинская газета. — № 136, 4 августа 2004.
Կատեգորիա:1992 հիմնադրված կազմակերպություններ Կատեգորիա:Մանկական պարբերականներ Կատեգորիա:Հրատարակչություններ Կատեգորիա:Հրատարակչական գործ ըստ երկրի Կատեգորիա:Գրահրատարակչություն Կատեգորիա:Ուկրաինայի ընկերություններ
Younger Now (ալբոմ)
Younger Now, ամերիկացի երգչուհի Մայլի Սայրուսի վեցերորդ ստուդիական ալբոմը։ Ալբոմը թողարկվել է 2017 թվականի սեպտեմբերի 29-ին։ Մայիսի 11-ին թողարկվել է «Malibu» սինգլը, իսկ հունիսի 9-ին՝ «Inspired» պրոմո սինգլը։ Օգոստոսի 18-ին եղել է երրորդ սինգլի՝ «Younger Now» պրեմիերան։
Պատմություն
Ալբոմի առաջին սինգլը՝ Մալիբուն, թողարկվել է 2017 թվականի մայիսի 11-ին։ Սինգլը դարձել է իններորդը երգչուհու կարիերայում, որն ընդգրկվել է ամերիկյան Billboard Hot 100-ի առաջին տասնյակում (Top-10)։ Inspired սինգլի թողարկումըբեղել է 2017 թվականի հուիսի 9-ին։
2017 թվականի օգոստոսի 8-ին Մայլիյի պաշտոնական կայքում և սոց․ցանցերում հայտնվել է նոր ալբոմի շապիկը պատկերող տեսանյութը։ Տեսահոլովակում կա ժակետ, որի վրա աստիճանաբար հայտնվում են անուն և ամսաթիվ։ Դրանով երգչուհին անոնսացրեց ալբոմի թողարկման ամսաթիվը ։
Թողարկում
Օգոստոսի 18-ին հասանելի է դարձել ալբոմի նախնական պատվեր, որի թողարկումը կլինի սեպտեմբերի 29-ին ։ Ալբոմի լեդ-սինգլը կոչվում է "Malibu", Սայրուսը այն առաջին անգամ ներկայացրել է 2017 թվականի մայիսի 13-ին Wango Tango ամենամյան համերգին կենդանի կատարմամբ, որը տեղի է ունեցել Սթաբհաբ Սենթեր-ում, կառուցված Կարլիֆորնիա նահանգի համալսարան-Դոմինգես Հիլսի տարածքում, քաղաք Քարսոն, 16 կմ դեպի հարավ Լոս Անջելեսի կենտրոնից, որտեղ եղել է որպես հատուկ հյուր  ։ Նա նաև պատրաստվում էր հանդես գալ 2017 Billboard Music Awards-ի երաժշտական արարողության ժամանակ, որը տեղի է ունեցել 2017 թվականի մայիսի 21-ին նրա հոր՝ Բիլլի Ռեյ Սայրուսի և իր կրտսեր 17 տարեկան քրոջ՝ Նոա Սայրուսի ներկայությամբ  ։ Մի քանի օր անց նա կատարեց այս երգը The Voice հեռուստաշոուի եզրափակչի ժամանակ  ։
Պրոմո-սինգլ Inspired-ը Սայրուսը ներկայացրեց Արիանա Գրանդեի One Love Manchester բարեգործական համերգին, որը տեղի ունեցավ Մանչեսթերում Գրանդեյի համերգի ժամանակ եղած ահաբեկչության պատճառով։
Սայրուսը կատարել է «Malibu» և «Inspired» երգերը հունիսի 14-ին The Tonight Show Starring Jimmy Fallon շոուի ժամանակ ։ Օգոստոսի 22-ին Մայլի Սայրուսը թողարկեց կայք՝ youngernow.com իր ալբոմի համար, ինչով երկրպագուները հնարավորություն ստացան ներբեռնել լուսանկար «Younger Now» սինգլի համար ։ Օգոստոսի 27-ին Սայրուսը առաջինը կատարեց «Younger Now» երգը  MTV Video Music Awards-ի ժամանակ ։
Ալբոմի մասին
Մայլի Սայրուսը պատմեց ալբոմի մասին Billboard-ին՝ «Ես գրկում եմ այս աշխարհը և ասում՝ "Հեյ, նայիր, մենք լավ ենք, ես քեզ սիրում եմ"։ Եվ հուսով եմ, դու կարող ես ասել, որ սիրում ես ինձ նույնպես» ։
Երգչուհու հայրը՝ Բիլլի Ռեյ Սայրուսը, աջակցեց իր աղջկան՝ ասելով. «Այդ ալբոմը հիմնված է նրա արմատների վրա, նախկինում ոչ մի կերպ այդպես չէր, և դա նրա համար արդարացի է» ։
Կարծիքներ
Ալբոմը ստացել է դրական և խառը արձագանքներ երաժշտական քննադատների և համացանցային հրատարակությունների կողմից։ Metacritic կայքումYounger Now -ն ստացել է 100-ից 66 գնահատական երաժշտական լրագրողների 8 կարծիքի հիման վրա ։ AllMusic-ից Սթիվեն Թոմաս Էրլուայնը Younger Now-ն գնահատել է 5 աստղից 3,5, նշելով․ «երևում է, որ ալբոմը առանձնացված է այն բանից, թե ինչպես է մի երգից անցնում մյուսը, բայց նա, այնուամենայնիվ, նոր բան ավելացնում է փոփ աստղի դիմանկարին, և այնքան վստահ է, որ նա չի անհանգստանում նրբությունների վրա, ինչպիսին հնագույն ոճն է »։ The Guardian ամսագրից Դեյվ Սիմփսոնը նշեց․ «Younger Now-ում նա իր վերասկողության տակ է վերցրել և՛ երգերի շարադրածությունը, և՛ երաժշտությունը։ Եվ նա դարձավ պահպանողական, լայնամասշտաբ փոփ-աստղ իր երգերով և իր քանթրի ոճում ոչ մեծ ազդեցությամբ» ։ Մյուս կողմից, Pitchfork հրատարակության լրագրող Քլեր Լոբենֆելդը տվեց ալբոմին 10ից 4,փ ասելով, «Անճաշակ արտադրությունը և թույլ տողերը թուլացրել են Younger Now-ի ոճը, դարձնելով այն պարզապես ակնարկ կապված Մայլի Սայրուս անվան հետ, քան այն, ինչ կարող էր լինել ։
Կոմերցիոն հաջողություն
Younger Now -ն դեբյուտավորվել է № 8 տեղում, Մեծ Բրիտանիայում, դառնալով երգչուհու չորրորդ սկավառակը, որը հայտնվել է բրիտանական հիթ-շքերթի top 10-ում UK Albums Chart ։ Այն նաև չորրորդ սկավառակն էր top 10-ում, Ավստրալիայում Breakout (№ 1), Can't Be Tamed (№ 4), Bangerz (№ 1)-ից հետո, հասնելով ARIA Albums Chart-ում  երկրորդ տեղը ։ Ալբոմը 5-րդ տեղն է զբաղեցրել ամերիկյան Billboard 200-ի աղյուսակում, 45․000 հրատարակված էկվ․ ալբոմ, որոնից 33․000 ունեցել է իրական վաճառք։ Younger Now-ն դարձավ նա 11րդ սկավառակը ԱՄՆ-ում, top 10-ի մեջ ։
Ծանոթագրություններ
Կատեգորիա:2017 ալբոմներ Կատեգորիա:2017 երգեր Կատեգորիա:RCA Records ալբոմներ
Eros 30
Eros 30, իտալացի երգիչ և կոմպոզիտոր Էրոս Ռամացոտիի երկսկավառակային ալբոմ-ժողովածու, որը թողարկվել է Եվրոպայում 2014 թվականի հոկտեմբերի 27-ին։ Այն նվիրված էր եղել Էրոս Ռամացոտիի ստեղծագորկան կարիերայի երեսնամյակին։
Ալբոմի մասին
Ժողովածուն ունի 2 տարբերակ ստանդարտ (2 սկավառակ) և Deluxe (3 սկավառակ)։ Ինչպես նաև Deluxe տարբերակում բացակայում են բոնուս-երգեր ։
Արտաքին հղումներ
Կատեգորիա:2014 ալբոմներ
Տորժենգա
Տորժենգա (Торженьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուֆտյուգա գետի աջ ափում՝ 90 կմ հեռավորության վրա։ Գետի երկարությունը 6 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Թարա Ֆիցջերալդ
Թարա Ֆիցջերալդ (Tara Fitzgerald, ), թատրոնի, կինոյի և հեռուստատեսության բրիտանացի դերասանուհի։
Կենսագրություն
Թարա Ֆիցջերալդը ծնվել է Կակֆիլդում՝ Սուսեկսի կոմսությունում, Մայք Կելլաբիի և Սառա Ջերալդին Ֆիցջերալդի ընտանիքում։ Նա երեք քույրերից մեծն է։ Նրա մայրը իռլանդուհի է, մասնագիտությամբ՝ լուսանկարիչ։ Հայրը արմատներով Իտալիացի է, նկարիչ։ Մայրական կողմով Տառան համարվում է Ջերալդին Ֆիցջերալդի թոռնուհին ։
Ծնողները բաժանվել են, երբ աղջիկը ընդամենը երեք տարեկան էր։ Ավելի ուշ, երբ լրացավ Տառայի վեց տարեկանը, նրա մայրը ամուսնացավ իռլանդացի դերասան Նորման Ռոդուեյի հետ։ Հաճախակի տեղափոխությունների պատճառով կապված խորթ հոր դերասանական գործունեության հետ՝ ստիպված էր փոխել մի քանի ուսումնական հաստատություններ։
Դպրոցից հետո նա ընդունվել է Ռիչմոնդական քոլեջ Միդլսեկսում և, չավարտելով ուսումը, գնում է լսումների Դրամատիկական արվեստի թագավորական ակադեմիա, Գիլդհոլսկի երաժշտության ու թատրոնի դպրոց, բայց նրան չի հաջողվում սովորել այնտեղ։ Երկու տարի, աշխատելով որպես մատուցողուհի, ընդունվել է Լոնդոնի դրամատիկական կենտրոն, որը ավարտել է 1990 թվականի ամռանը։ Նրա առաջնաելույթը կինոյում տեղի է ունեցել մեկ տարի անց «Լսե՛ք իմ երգը» կատակերգությունում։ Միջազգային ճանաչում ձեռք է բերել՝ նկարահանվելով 1994 թվականին նկարահանված «Յասամաններ» ֆիլմում, որտեղ նրա գործընկերներն են եղել Հյու Գրանտը և Սեմ Նիլը։ Հոգևորականի կնոջ՝ Էստելլա Քեմփիոնի դերի համար Ֆիցջերալդը առաջադրվել է AFI Award մրցանակաբաշխության լավագույն դերասանուհի անվանակարգում ։
1991 թվականից Ֆիցջերալդը սկսել է ակտիվորեն մասնակցել BBC հեռուստաալիքի հեռուստատեսային բեմականացումներում՝ նկարահանվելով ավելի քան 20 ֆիլմերում և սերիալներում։ Զուգահեռ զարգացել է նաև նրա կարիերան թատերական բեմում։ Առաջին նշանակալից աշխատանքն է դարձել դերը Our Song (1992) ներկայացումում, որտեղ նրա գործընկերն է եղել Փիթեր Օ՛Տուլը, իսկ 1995 թվականին դերասանուհին իր ուժերն է փորձել շեքսպիրական դրամայում՝ մարմնավորելով Օֆելիային, իսկ նրա զույգընկերն է եղել Ռեյֆ Ֆայնսոմը՝ մարմնավորելով Համլետին ։ Այդ դերի համար Ֆիցջերալդը ստացել է թատերական մրցանակ Drama Desk Award մրցանակաբաշխությունում ։ Արդյունքում նրա խաղացանկին են ավելացել անտիկ ողբերգական դերեր, եվրոպացի և ամերիկացի դասականների վեպեր և ժամանակակից դրամատուրգների ստեղծագործություններ։
Արտաքին հղումներ
Կատեգորիա:Բրիտանացի դերասանուհիներ Կատեգորիա:Բրիտանացի կինոդերասանուհիներ Կատեգորիա:Թատրոնի դերասանուհիներ Կատեգորիա:Հեռուստատեսային դերասաններ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Էրիկ Լենարդ Բերն
Էրիկ Լենարդ Բերն (Eric Lennard Berne, իրական անունը՝ Լեոնարդ Բերնսթայն, ), ամերիկացի հոգեբան և հոգեբույժ։
Առաջին հերթին հայտնի է որպես տրանսակցիոն հոգեթերապիայի և սցենարային վերլուծության հիմնադիր։ Զարգացնելով հոգեվերլուծության գաղափարները, նյարդային և հոգեկան հիվանդությունների բուժման մեթոդները՝ Էրիք Բերնը ուշադրությունը կենտրոնացրեց տրանսակցիաների (փոխազդեցության միավորների) վրա, որոնքը ընկած եմ միջանձնային փոխազդեցության հիմքում։ Որոշ տրանսակցիաներ որոնք իրենց հիմքում ունեն թաքնված նպատակ, նա անվանում է խաղեր։ Բերնը դիտարկում է երեք էգո-վիճակ․ Մեծահասակ, Ծնող և Երեխա։ Շրջակա միջավայրի հետ փոխազդեցության մեջ մտնելով մարդը, ըստ Բերնի, միշտ գտնվում է այս երեք վիճակներից մեկում։
Ծանոթագրություններ
Կատեգորիա:Ամերիկացի հոգեբաններ Կատեգորիա:Ամերիկացի հոգեբույժներ Կատեգորիա:Ակադեմիկոսներ Կատեգորիա:Ամերիկացի բժիշկներ
Էդուարդ Դանիելյան
Էդուարդ Լիպարիտի Դանիելյան, հայ պատմաբան, պատմական գիտությունների դոկտոր, պրոֆեսոր։
Կենսագրություն
1972 թվականից Է. Դանիելյանն աշխատել է ՀՀ ԳԱԱ Պատմության ինստիտուտում՝ 1972-1978 թթ. կրտսեր, 1978-1989 թթ.`ավագ գիտաշխատող, 1989-2000 թթ.՝ գիտական խմբի ղեկավար, 2000-2010 թթ.՝ առաջատար գիտաշխատող։ 2010-2017 թթ. ինստիտուտի «Հին դարերի պատմության» բաժնի վարիչն էր, 2015-2017 թթ.՝ գլխավոր գիտաշխատող, և «Հիմնարար հայագիտություն» (անգլերենով) էլեկտրոնային հանդեսի գլխավոր խմբագիրը։ Միևնույն ժամանակ 1980-2000 թթ. դասավանդել է Վալերի Բրյուսովի անվան օտար լեզուների համալսարանում, իսկ 2000-2006 թթ. ղեկավարել է համալսարանի Երկրագիտության ամբիոնը ։
Գիտական գործունեություն
Հետազոտել է Հայոց հին և միջնադարյան պատմության հիմնահարցերը` կապված Հայկական լեռնաշխարհում հայ ժողովրդի տեղաբնիկության, ավելի քան հինգհազարամյա հայկական պետականության, պատմական աշխարհագրության ու տիեզերաբանական պատկերացումների, քրիստոնեության լուսապաշտական ակունքների և Հայ Առաքելական Եկեղեցու վաղ պատմության, հայ-իրանական ու հայ-բյուզանդական հարաբերություների և բազում այլ հարցեր։ Հինգ մենագրության և շուրջ 200 գիտական հոդվածների հեղինակ է ։
Արտաքին հղումներ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊԼՀ շրջանավարտներ
Վլադիմիր Վինոկուրով
Վլադիմիր Վինոկուրով Նիկոլայլի (Влади́мир Никола́евич Виноку́ров, ), ռուս դիվանագետ։
Կենսագրություն
Ավարտել է ՄՊՀ-ի Ասիայի և Աֆրիկայի երկրների ինստիտուտը (1976)։ 1981 թվականից անցել է դիվանագիտական աշխատանքի։ Տիրապետում է անգլերեն, ֆրանսերեն, լաոսերեն և թայերեն լեզուներին։
Ընտանիք
Ամուսնացած է, ունի չափահաս որդի և դուստր։
Արտաքին հղումներ
Կատեգորիա:Ռուս դիվանագետներ
Ավետիք Իսահակյանի տուն-թանգարան (Երևան)
Ավետիք Իսահակյանի տուն-թանգարան, բացվել է 1963 թվականի հոկտեմբերի 31-ին, գտնվում է Բաղրամյան պողոտային զուգահեռ Զարոբյան փողոցում։ Այս տանն Ավետիք Իսահակյանն ապրել է իր կյանքի վերջին տասը տարին։
Ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։
Պատմություն
1945 թվականին մեծ բանաստեղծի ծննդյան 70-ամյակի առթիվ Հայաստանի կառավարությունը Իսահակյանին առանձնատուն նվիրելու որոշում է ընդունել։ Շենքը կառուցվել է ճարտարապետ Պերճանուշ Մսրյանի նախագծով, Իսահակյանի ցանկությամբ՝ սրբատաշ սև տուֆ քարով։ Այն երկհարկանի է, արտաքին տեսքով նման է հայկական մատուռի՝ եռանկյունի գմբեթով, մուտք-գավիթով։ Գլխավոր մուտքի կողմից՝ երկրորդ հարկում՝ կամարաձև քարե տանիքի տակ, գտնվում է փոքրիկ պատշգամբը։ Քարե վեց աստիճանները տանում են դեպի շքամուտք։ Տան հետևի մասում ամառային ընդարձակ պատշգամբն է, որի դիմաց և աջ կողմում տարածվում է այգին։ Գլխավոր մուտքի աջ և ձախ կողմերում ծաղկանոցներ են։
1946 թվականից Իսահակյանն ընտանիքով բնակություն է հաստատել այդ տանը։ Այս տանը հյուր են եղել անվանի մարդիկ՝ Պաբլո Ներուդան, Ժորժի Ամադուն, Անտանաս Վենցլովան, Ամենայն հայոց կաթողիկոսները, Արամ Խաչատրյանը, Մարտիրոս Սարյանը, Դերենիկ Դեմիրճյանը, Հակոբ Կոջոյանը, Դերենիկ Դեմիրճյանը, Հովհաննես Շիրազը, Սիլվա Կապուտիկյանը և այլք։ Իսահակյանի մահից հետո՝ 1958 թվականին, ՀԽՍՀ Մինիստրների խորհրդի մարտի 1-ի թիվ 67-Պ որոշմամբ հայ մեծ բանաստեղծ Ավետիք Իսահակյանի հիշատակը հավերժացնելու նպատակով առանձնատունը վերածվել է տուն-թանգարանի։ Շենքը մասնակի փոփոխվել է. երկրորդ հարկի հետին մասում կառուցվել են մեծ սրահ և աշխատասենյակներ, տան փայտե պատշգամբը և սանդուղքը քարապատվել են։
Ցուցադրություն
Թանգարանի ամենանվիրական հատվածը բանաստեղծի աշխատասենյակն է, որտեղ տեղադրված է Իսահակյանի հնօրյա գրասեղանը, Վարպետի համար հատուկ պատրաստված բազմոցը։ Գրասեղանին բանաստեղծի ձեռագրերն են, նրա կարդացած վերջին գրքերը, հարազատների լուսանկարները և անձնական իրերը՝ գրիչը, ակնոցը, թազբեհը և այլն։ Տուն-թանգարանի հպարտությունն է բանաստեղծի անձնական գրադարանը։ Հուշասենյակներից է Վարպետի հյուրասենյակը, որտեղ գտնվող գեղանկարները հայ նկարիչների նվերներն են Իսահակյանին։ Դրանց թվում են Մարտիրոս Սարյանի՝ Վարպետի դիմանկարը (արված ածուխով), Գևորգ Բաշինջաղյանի «Էջմիածնի վանքի լճակը» կտավը, Փանոս Թերլեմեզյանի «Հայ աղջնակի դիմանկարը» և այլն։ Թանգարանի հուշային մասը եզրափակում է ննջարանը՝ պարզ ու համեստ կահավորանքով։ Թանգարանի շարունակությունն է գողտրիկ այգին, ուր կանգուն են Վարպետի ձեռքով տնկած ծառերը։ 3 ցուցասրահներ հատկացված են Իսահակյանի կյանքի ու ստեղծագործության լուսաբանմանը. ցուցադրվում են նմուշներ ձեռագրերից, մի շարք անձնական իրեր, կարևոր վավերագրեր, լուսանկարներ և այլն ։
Միջոցառումներ
Ավետիք Իսահակյանի տուն-թանգարանի նպատակն է պահպանել և նոր սերունդներին փոխանցել այն սուրբ մասունքները և իրեղեն վկայությունները, որոնք կապված են մեծ բանաստեղծի անվան հետ։ Ավետիք Իսահակյանի տուն-թանգարանի գործունեության ուղղություններն են՝ թանգարանի հավաքածուի պահպանումը, հաշվառումը, ուսումնասիրումը, ինչպես նաև մշտական ցուցադրության և ցուցահանդեսների, տարաբնույթ միջոցառումների, դասախոսությունների միջոցով հանրությանը Իսահակյանի գրական ժառանգությանը հաղորդակից դարձնելը։
Ավանդույթ է դարձել Վարպետի հարկի տակ Ավետիք Իսահակյանի անվան դպրոցի առաջին դասարանցիների «իսահակյանցի» օծվելու խորհրդանշական արարողությունը, իսկ ուսումնական տարվա վերջին ավարտական դասարանների աշակերտներն այստեղ են ստանում իրենց հասունության վկայականները։
Արտաքին հղումներ
Կատեգորիա:Տուն-թանգարաններ Երևանում
Կարմիր բլուրի պեղումներ
Կարմիր բլուր, հնավայր Երևանի հարավ֊արևմտյան ծայրամասում, Հրազդան գետի ձախ ափին։
Պատմական ակնարկ
Կարմիր բլուրը, որի վրա բացվել են ուրարտական Թեյշեբաինի ամրոցի մնացորդները, գտնվում է Երևանի հարավ֊արևմտյան ծայրամասում, Հրազդան գետի ձախ ափին։ Ամրոցի շուրջը, հարթավայրում, մոտ 100 հա տարածքի վրա սփռվել են հին, նույնանուն քաղաքի մնացորդները։
1936 թվականին երկրաբան Ա․ Պ․ Դեմյոխինը բլրի հարավարևելյան լանջին պատահաբար գտավ մի բազալտե քարի բեկոր, որի վրա պահպանվել էր հինգ տող սեպագիր արձանագրության մի մասը։ Նա այդ քարը տեղափոխեց Հայաստանի պատմության պետական թանգարան, և այն վերծանվեց Կ․ Գ․ Ղաֆադարյանի կողմից։ Պարզվեց, որ արձանագրությունը վերաբերում է մ․ թ․ ա․ VII դարի կեսերին, քանի որ պարզ կարդացվում էր ուրարտական Ռուսայի՝ Արգիշտիի որդու անունը։ Հայտնագործությունից հետո Կ․ Գ․ Ղաֆադարյանի ղեկավարությամբ կատարվեցին տեղանքի հետախուզական աշխատանքներ և բացահայտվեց, որ բլրի գագաթը և լանջերը ծածկված էին հնագույն շինությունների փլված պատերի քարերով և կարմիր հողի առատ շերտով, որն առաջացել էր հում աղյուսի այրված, քանդված պատերից։ Այդ հողի գույնի հետևանքով բլուրն անվանվեց Կարմիր բլուր։
Երկար տարիներ մոտակա գյուղերի բնակիչները քարերն օգտագործում էին շինարարական նպատակներով, իսկ այրված ու մոխրացած հողը՝ դաշտը պարարտացնելու համար։ Այդ աշխատանքների ժամանակ հայտնաբերվել են և բլրի մակերեսից դուրս եկել մեծ քանակությամբ խեցեղենի բեկորներ, կոտրված անոթներ և ոսկորներ, երկաթե և բրոնզե առարկաներ ։
Միջնաբերդի պեղումներ
1939 թվականին երեք արշավախումբ միասին սկսեցին Կարմիր բլուրի կանոնավոր պեղումները․ Պետական Էրմիտաժի (արշավախմբի ղեկավար՝ Բ․ Բ․ Պիոտրովսկի), Պատմական հուշարձանների կոմիտեի և ՍՍՀՄ ԳԱ հայակական մասնաճյուղի արշավախումբը (արշավախմբի ղեկավարներ՝ Կ․ Ղաֆադարյան՝ 1939 թ․ և Ս․ Տեր֊Ավետիսյան՝ 1940֊41թթ)։ Հայրենական մեծ պատերազմի տարիներին պեղումներն ընդհատվեցին և վերսկսվեցին 1945 թվականին՝ ՀՍՍՀ ԳԱ պատմության ինստիտուտի (1959թ․), ՀՍՍՀ ԳԱ հնագիտության և ազգագրության ինստիտուտի և Էրմիտաժի միացյալ արշավախմբի ուժերով՝ Բ․ Բ․ Պիոտրովսկու ընդհանուր ղեկավարությամբ։ Պեղումներն ավարտվեցին 1971 թվականին։ Երկարամյա պեղումների արդյունքում պարզվեց, որ Կարմիր բլուրն ուրարտական ուշ ժամանակաշրջանին պատկանող (մ․թ․ա․ VII֊VI դդ․) մի հուշարձան է, որն իրենից ներկայացնում է հզոր ուրարտական ամրոցի և քաղաքի միացյալ համալիր և զբաղեցնում է մոտ 100 հա տարածություն։ Ամրոցը, որն ընդգրկում է բլրի գագաթը, մի մոնումենտալ շինություն է և զբաղեցնում է 4 հա տարածություն։ Ամրոցի միջնաբերդը երկհարկանի մի հսկա շենք է, որի պահպանված նկուղային հարկը բաղկացած է 150 սենյակներից։ Այդ շինության արևելյան և հյուսիսային ճակատները աստիճանաձև են և ամրացված են մեծ քանակությամբ ոչ բարձր աշտարակներով, իսկ անկյուններն՝ ավելի խոշոր աշտարակներով։ Շենքի արևմտյան ճակատը նայում է դեպի ընդարձակ բակը, որն ամրացված է կրկնակի պարիսպներով և ունի երկու մուտք։ Հիմնական, հարավային մուտքն ունի լավ պաշտպանված դարպասներ, որոնց երկու կողմից բարձրանում են մեկական հսկայական աշտարակ, իսկ երկրորդ՝ հյուիսարևմտյան կողմի մուտքն ավելի փոքր է, որով անցնում էին մարտակառքերը։ Հզոր պարիսպները, որոնք կառուցված են քարե հիմքի վրա բարձրացող հում աղյուսե պատերով և ամրացված են աշտարակներով ու կոնտրֆորսերով, ապահովում էին ամրոցի պաշտշպանությունը։ Բացի դրանից, ամրոցի պաշտպանողական համակարգն ունի մի առանձնահատկություն ևս. եթե հակառակորդը ներխուժեր ամրոցի բակը, նա կհանդիպեր միջնաբերդի առանց որևէ մուտքի երկրորդ հզոր պարսպին։ Ոչ բակից, ոչ էլ մի այլ տեղից հնարավոր չէր մտնել միջնաբերդ։ Ամրոցի բնակիչները միջնաբերդ մտնելու համար բարձրանում էին հատուկ պանդուսով, որը կենտրոնական մուտքի մոտից դռնապանի սենյակի ետևից տանում էր դեպի առաջին հարկի տանիքի մակարդակին կառուցված հարթակները։ Այստեղից կարելի էր անմիջապես մտնել երկրորդ հարկի սենյակները, կամ աստիճաններով իջնել նկուղային հարկ ։
Պեղումներից պարզ դարձավ նաև, որ նախնական հատակագծում ամրոցը փոքր է եղել և հետո մի քանի անգամ լայնացվել է հարավարևելյան ուղղությամբ, նախկին պարիսպները և կոնտրֆորսերը մնացել են սենյակների ներսում՝ կազմելով յուրահատուկ ելուստներ։ Նշված նկուղային սենյակները ծառայել են իբրև պահեստներ, մառաններ և տարբեր արհեստանոցներ։ Երկրորդ հարկում գտնվել են նահանգապետի, բարձրաստիճան զինվորականների և այլ աստիճանավորների, քրմերի պալատներ, սենյակներ ու տաճարներ ։
Ճախրուղի
Ճախրուղի ՝ վայրէջք պողպատյա մալուխներով՝ ձգողական ուժերի կիրառմամբ, հատուկ սարքի օգնությամբ, որտեղ օգտագործվում են աղյուսներ։ Դրանով զբաղվում են որպես արկած, զվարճանք կամ ադրենալին ստանալու համար ։
Կարմիր բլուրի պեղումներ
Միջնաբերդի պեղումներ
1946 թվականին արշավախմբի կողմից հաջողվեց որոշել ամրոցի անունը, երբ N 11 կացարանի դռան մոտ գտնվեց բրոնզե դռան փականը՝ սեպագիր արձանագրությամբ․ «Ռուսա Արգիշտիի որդու, Թեյշեբաինի քաղաքի ամրոց»։ Այսինքն՝ մի քաղաք, որը կառուցվել է ի պատիվ ուրարտական պատերազմի և տարերքի աստված Թեյշեբայի։ Մինչ այդ փականի գյուտը՝ դեռ 1941 թվականին, գտնվել էր այդ աստծո բրոնզե արձանը։ Պեղումները բացահայտեցին Ուրարտուի թեև ոչ կենտրոնական, բայց կարևորագույն նահանգներից մեկի քաղաքի արտադրության հոյակերտ պատկերը։
Հայտնաբերված կարասներ
Պեղումների ժամանակ հատնաբերվեցին մեծ քանակությամբ մառաններ, խոշոր կարասներ, որոնք կիսով չափ թաղված էին հողի մեջ ։ Հավանական է դրանք տեղադրվել են մառաններում նախքան դրանց կառուցումը կամ պատրաստվել են հենց տեղում, քանի որ մառանների դռները շատ նեղ էին։ Միջնաբերդի 1949֊1955 թթ․ պեղումների ժամանակ բացվեցին յոթ մառաններ։ Դրանցից ամենախոշորն ուներ ավելի քան 300 ք․ մ․ տարածություն, նախատեսված էր 82 կարաս տեղադրելու համար, իսկ երկրորդ մառանում՝ 72 կարաս։ Մինչև պեղումների վերջը բացվեցին մոտ 400 կարաս՝ 400.000 լիտր տարողությամբ։ Այդ թիվը հստակեցվում է նաև այն հանգամանքով, որ կարասների վրա սեպագիր և հիերոգլիֆիկ գրով նշված էր դրանց տարողությունը։ Ուրարտական չափի միավորներն էին ակարկին ու տերուսին, ակարկին հավասար էր մոտ 240 լիտրի, իսկ տերուսին՝ մոտ 24 լիտրի։ Միջնաբերդի սենյակներից մեկում գտնվեցին դեռ հողում չթաղված կարասներ և ծծումբի կտորներ, որոնք վկայում են այն մասին, որ դեռ ուրարտական ժամանակաշրջանում կարասները ծխարկում էին ծծմբով։
Ճախրուղի
Պատմություն
Մալուխներից կամ պարաններից կազմված, տեղադրված երկու կետերի միջև, նման սարքերը մարդկությանը հայտնի էր վաղ ժամանակներից։ Նրանց հաճախ օգտագործվել են մարդկանց և բեռների տեղափոխման համար՝ անդունդի, գետերի ինչպես նաև անանցանելի տարածքների (հեռավոր Չինաստանի շրջաններում, Կոստա Ռիկայի արևադարձային անտառներում և Ավստրալիայի քիչ բնակված շրջաններում) վրայով։
Կարմիր բլուրի պեղումներ
Խաղողի արտադրություն և գինեգործություն
Գինու պաշարների համար անհրաժեշտ էին խաղողի հսկայական այգիներ։ Դրան պետք է ավելացնել նաև այն այգիները, որոնցից ստացված խաղողը քաղաքի բնակիչների համար օգտագործվում էր ուտելու և գինի պատրաստելու համար։ Այնտեղ մի շարք տներում նույնպես գտնվել են գինու պահեստներ։
Ճախրուղի
Պատմություն
Նման սարքեր և հարմարանքներ տարբեր երկրներում ունեին տարբեր անուններ՝ Ալպերում իրանց անվանում են տիռոլյան անցում (անգլ. Tyrolean crossing, Tyrolean traverse), ուրիշ տեղերում «թռչող աղվես» (անգլ. Flying fox) կամ «ուժեղ հակում» (անգլ. inclined strong)։ Հերբերտ Ուելսի 1897 թվականի «Անտեսանելի մարդը» վեպում հիշվում է ուժեղ հակում, որպես Հոգիների օրվա հատված։
Կարմիր բլուրի պեղումներ
Խաղողի արտադրություն և գինեգործություն
Պեղումներից հայտնաբերվեցին նաև մեծ քանակությամբ խաղողի վառված վազեր, կորիզներ, փայտե մատուցարան՝ չամիչով։ Դրանք հնարավորություն տվեցին պարզել, թե 2500 տարի առաջ խաղողի ինչ տեսակներ են այդտեղ աճեցվել։ Հայտնաբերվել են Ոսկեհատի (Խարջի), Մսխալի, Արարատի, Քիշմիշ, ինչպես նաև սև խաղողի մի քանի տեսակներ ։Պեղումներից գտնվել են նաև կավե ձագարներ՝ գինի լցնելու համար։ Գինու մառանները մութ, խոնավ նկուղներ էին, որոնց լուսավորման համար օգտագործվում էին մեծ քանակությամբ տեղում գտնված ձիթաճրագներ։ Թեյշեբաինիում պահվել է շուրջ 400.000 լիտր գինի։ Ըստ երևույթին, գինու համար օգտագործվել է մի մասը, մյուս մասն օգտագործել են ամրոցի բնակիչներն ուտելու և չամիչ պատրաստելու համար։ Կարելի է ասել, որ Թեյշեբաինին հնարավորություն ուներ ստանալ մոտ մեկ միլիոն լիտր գինի, որը, վերածվելով խաղողի, կկազմեր մոտ մեկուկես միլիոն կիլոգրամ խաղող։ Մենուան և նրան հաջորդած թագավորները մեծ աշխատանք էին տանում Վանի շրջանը խաղողագործության կենտրոն դարձնելու համար։
Այգեգործություն և երկրագործություն
Թեյշեբաինիում զբաղվել են նաև այգեգործությամբ և բանջարանոցային կուլտուրաների մշակմամբ։ Կարմիր բլուրի պեղումների ժամանակ ամրոցի տարբեր սենյակներում գտնվել են սալորի, նռան, խնձորի, ծիրանի, բալի, ընկույզի և ձմերուկի սերմեր, կորիզներ և պտուղների ածխացած մնացորդներ։ Այգեգործության հետ մեկտեղ մեծ թափով զարգանում էր նաև երկրագործությունը։ Սակայն պետք է նշել, որ հացահատիկը կարող էր մուտք գործել ինչպես սեփական դաշտերից, այնպես էլ լեռնային մարգերից՝ տուրքի ձևով։ Պեղումների ժամանակ հայտնաբերվել են մեծ քանակությամբ շտեմարաններ։ Միայն ամրոցի հարավային մասում պեղվել են ավելի քան 10 այսպիսի շտեմարան, որոնց տարողությունը հասնում էր 80֊100 խոր․ մետրի։ Միայն այդ շտեմարաններում պահվում էր մոտավորապես 750 տոննա հացահատիկ։ Հացահատիկի շտեմարաններում մնացորդներն այնքան շատ էին, որ հանվում էին դույլերով։ Այստեղ գտնվել են փափուկ և մանրահատիկ ցորեն, գարի և կորեկ։ Գտնվել են կորեկի կլոր հաց և բլիթ, կորեկաձավարից շիլայի և խոշոր աղացված ալյուրի մնացորդներ։
Ճախրուղի
Հետաքրքիր փաստեր
Եվրոպայում ամենաերկար ճախրուղին ունի ընդամենը 1600 մետր երկարություն։
Կարմիր բլուրի պեղումներ
Գարեջրի արտադրություն
Թեյշեբաինիում պատրաստել են նաև գարեջուր, որի համար օգտագործել եբն գարի և կորեկ։ Մեծ հետաքրքրություն է ներկայացնում 1958 թվականին ամրոցի հյուսիսարևմտյան հատվածում գարեջուր պատրաստելու շինության հայտնաբերումը։ Այստեղ գտնվեցին տուֆից պատրաստված խոշոր տաշտ, որի մեջ թրջվում էր գարին կամ կորեկը, օգտագործված ջուրը ամրոցից դուրս բերելու խողովակներ, ավելի քան 40 անոթ՝ գարեջուր պահելու համար։ Գարեջուր պատրաստելու ավանդույթը պահպանվել է նաև Ուրարտուի անկումից հետո։ Հույն զորավար և պատմիչ Քսենոփոնը հայտնում է, ո Հայաստանում հաճախակի է տեսել գարուց պատրաստված գինի, որը պահվում էր հողում թաղված անոթների մեջ, երեսին լողում էին գարու հատիկներ։
Տարածված է եղել քունջութի արտադրությունը։ Պեղումներից հայտնաբերվել են քունջութի բազմաթիվ հատիկներ ։
Ճախրուղի
Ծանոթագրություններ
Կատեգորիա:Ժամանց
Կարմիր բլուրի պեղումներ
Անասնապահություն
Կարմիր բլուրի պեղումները բացահայտեցին, որ բացի երկրագործությունից, բարձր մակարդակի էր հասել նաև անասնապահությունը։ Այստեղ հայտնաբերվել են մեծ քանակությամբ կենդանիների ոսկորներ։ Ուրարտական աղբյուրները վկայում են այն մասին, որ յուրաքանչյուր արշավից հետո, որպես ավար նրանք իրենց երկիրն են քշել տասնյակ հազարավոր խոշոր ու մանր եղջերավոր անասուններ և ձիեր։ Նման օրինակները շատ են աղբյուրներում։ Այս ամենը խոսում է Հայկական լեռնաշխարհում զարգացած անասնապահության մասին։ Հսկայական քանակությամբ ավար բերված կենդանիները նպաստում էին երկրի հարստացմանն ու զարգացմանը։ Հայտնաբերվել են ձիու, ավանակի, գառու, հորթի և այլ կենդանիների ոսկորներ։
Գործվածքի արտադրություն
Կարմիր բլուրում գտնվել են մեծ քանակությամբ իլիկների ոսկրե և քարե գլխիկներ, ջուլհակի դազգահների կավե և երկաթե ծանրոցներ, որոնք վկայում են, որ Կարմիր բլուրում գտնված բազմաթիվ տարբեր տեսակի թելերի և գործվածք֊կտորների մնացորդները պատրաստվել են տեղում։ Հայտնաբերված կտորները հիմնականում բրդից էին։ Այնտեղ պատրաստել էին կոպիտ, միջին հաստության և բարակ, թափանցիկ գործվածքներ։
Մետաղագործություն
Պեղումների արդյունքում հայտնաբերվել են բազում մետաղյա իրեր՝ տարբեր գործիքներ ու զենքեր, զարդեր և կենցաղային առարկաներ։ Դրանց գերակշռող մասը պատրաստված է երկաթից, միայն պաշտպանողական սպառազինությունը, անոթներն ու զարդերը, իսկ զենքերից՝ նետասլաքների մի մասը բրոնզից։ Բրոնզե իրերի զգալի մասի վրա պահպանվել են Մենուա, Արգիշտի և Սարդուրի թագավորների անունները։ Հայտնաբերված մետաղե առարկաները բազմազան են։ Մեծ քանակությամբ երկաթե մանգաղներ ու դանակներ, տափակ կացիններ, ուրագներ, սղոցներ, բահեր դռան օղակաձև փականներ, ջրի խողովակներ, զենքեր և այլն գտնվել են պալատի նկուղային սենյակներում՝ հացահատիկի հորերի մոտ։ Զենքերից առավել տարածված էին՝ դաշույնները, թրերը, նետասլաքները, նիզակի ծայրերը և կացինները։
Խեցեգործություն
Կարմիր բլուրում հայտնաբերվել են նաև բազում փայտե առարկաներ։ Դրանց թվին են պատկանում գդալները, շերեփները, կահույքի մասեր և այլն։ Պեղվել են նաև գոտիներ, ոսկերչական իրեր, արծաթյա իրեր։
Թեյշեբաինիի անկումը
Թեյշեբաինի քաղաքը, որն Ուրարտուի կարևորագույն ռազմավարական և տնտեսական կենտրոններից մեկն էր, կործանվեց մ․թ․ա․ VI դ․ սկզբին։ Ինչպես ցույց են տվել պեղումները՝ քաղաքը հանձնվել է առանց կռվի։ Բնակչության մի մասը տեղափոխվել է միջնաբերդ և կառուցել ժամանակավոր կացարաններ։ Պեղումներից պարզ դարձավ, որ թշնամու գրավումից առաջ Թեյշեբաինին արդեն անկում էր ապրել, պահեստները և շտեմարանները կամ դատարկ էին կամ կիսադատարկ։ Ըստ Բ․ Բ․ Պիոտրովսկու՝ սկյութները հարձակվել են հանկարծակի, գրավել միջնաբերդը և ավերել այն։
Ծանոթագրություններ
Կատեգորիա:Հնագիտությունը Հայաստանում
Ֆիլիպ Կուբսկի
Ֆիլիպ Կուբսկի (Filip Kubski, ), լեհ պրոֆեսիոնալ կիբերմարզիկ, հայտնի է նաև «ՆԵՈ» («Neo») անունով։ Counter-Strike-ի աշխարհահռչակ խաղացող ։
2009 թվականին hltv.org կիբերսպորտային կայքը՝ ընդհանուր հարցման արդյունքում Ֆիլիպ Կուբսկիին ճանաչեց տասամյակի խաղացող ։
Կարիերա
Counter-Strike - ը Ֆիլիպը սկսել է խաղալ հոր հետ։ Շուտով Ֆիլիպը սկսեց մասակցել թիմային մրցույթների։
2003 թվականին դպրոցը ավարտելուց հետո Ֆիլիպը առաջին անգամ մասնակցել է մրցույթի Լեհաստանից դուրս։ Առաջին արտագնա առաջնությունը տեղի է ունեցել Չեխիայում։ Նրա թիմը զբաղեցրել է չորրորդ՝ ոչ մրցանակային տեղը։
Վագրաձի
Վագրաձիեր կամ զեբրեր,, միասմբակավորների կարգի ձիերի սեռի կաթնասուն կենդանիների խումբ։ Հանդիպում են հոտերով ։
Ֆիլիպ Կուբսկի
Կարիերա
Նույն թվականին Լեհաստանում ացկացվում է ESWC - ի որակավորումը, տղաները ընտրեցին Pentagram անվանումը։ Առաջին հնգյակի մեջ մտել են՝ Neo - ն, LUq - ը, TaZ - ը, pitrek - ը, zibi - ն։ PENTAGRAM - ից հետո հաղթող էին Invex Cup - ը և SEC - ը։ Կազմը փոխվում է և հայտնվում է լեհական հայտնի հնգյակը՝ Neo - ն, TaZ - ը, Loord - ը, Luq - ը և kuben - ը։
Վագրաձի
Մարմնի երկարությունը 200-240 սմ է, պոչինը՝ 45-57 սմ, մնդավի բարձրությունը՝ 120- 140 սմ, քաշը՝ մինչև 350 կգ։ Մարմինը պատված է իրար հաղորդող մուգ և բաց գույնի շերտերով։
Ֆիլիպ Կուբսկի
Կարիերա
2006 թվականը դառնում է խոշոր հաղթանակների տարի՝ թիմը հաղթում է WSVG London - ում WCG 2006 - ում։
2007 թվականին թիմը զբաղեցնում է երրորդ տեղը CPL Winter 2007 - ում, երկրորդը՝ SEC 2007 - ում և վերցնում է երկու չեմպիոնական տիտղոս համապատասխանաբար IEM Finals 2007 - ում և ESWC 2007 - ում։
Վագրաձի
Բաշը կարճ է, ուղղաձիգ դիրքով։ Պոչը վերջանում է երկար մազափնջով։ Ըստ մեծության, գանգի կառուցվածքի ու շերտավորության տարբերում են վագերաձիերի 3 տեսակ։ Տարածված են Արևելյան, Կենտրոնական և Հարավային Աֆրիկայում ։
Ֆիլիպ Կուբսկի
Կարիերա
PokerStrategy - ը դառնում է լեհական թիմի հովանավորը։ Թիմը անցնում է PGS Gaming խորհրդանշանի տակ։
Վագրաձի
Շատ զգույշ, արագավազ կենդանիներ են։ Սնվում են բուսական կերով։ Հղիությունը տևում է 346-390 օր։ Ծնում են 1-2 ձագ։ Արհեստական պայմաններում լավ են բազմանում։
Ֆիլիպ Կուբսկի
Կարիերա
Նույն թվականին Ֆիլիպը արժանանում է eSports Player of the Year և Best Counter Strike Player տիտղոսներին։
ESC Gaming - ի կազմում
2011 թվականի դեկտեմբերին Ֆիլիպը՝ «ոսկե հնգյակի» մնացած անդամների հետ միասին, տեղափոխվեց դերմանական ESC Gaming կազմակերպություն։ 2012 թվականին՝ Հաննովերում ESC - ի կազմում հաղթում է մեծագույն մրցաշարերից մեկը՝ Intel Extreme Masters - ը, որի մրցանակը առաջին տեղի համար կազմում էր $50 000:
Վագրաձի
Ծանոթագրություններ
Կատեգորիա:Կենդանիներ այբբենական կարգով Կատեգորիա:Զեբրեր Կատեգորիա:Ձիեր Կատեգորիա:Միասմբակավորներ Կատեգորիա:Աֆրիկայի կենդանական աշխարհ Կատեգորիա:Սուդանի կենդանական աշխարհ Կատեգորիա:Եթովպիայի կենդանական աշխարհ Կատեգորիա:Քենիայի կենդանական աշխարհ Կատեգորիա:Սոմալիի կենդանական աշխարհ Կատեգորիա:Հարավային Աֆրիկայի կենդանական աշխարհ Կատեգորիա:Նամիբիայի կենդանական աշխարհ
Ֆիլիպ Կուբսկի
ESC Gaming - ի կազմում
2012 թվականի օգոստոսին սկսում է հանդես գալ նոր կարգում՝ Counter-Strike: Global Offensive - ում։
2013 թվականի ապրիլին Ֆիլիպը հանդես եկավ Netcode Illuminati թիմի կազմում՝ ESEA Invite Season 13 Global Finals - ի շրջանակներում՝ Counter-Strike 1.6 վարկածի վերջին առաջնություններից մեկում։ Թիմակիցներն էին՝ derek «dboorN» boorn - ը, Tomi «lurppis» Kovanen - ը, Jordan «n0thing» Gilbert - ը և Braxton «swag» Pierce - ը։
UniversalSoldiers - ի կազմում
2013 թվականի հոկտեմբերի 3 -ին հայտնի դարձավ, որ Ֆիլիպը լքել է ESC Gaming - ը և անդամագրվել է UniversalSoldiers - ին։ Բացի նրանից թիմի կազում խաղում էին՝ Վիկտոր «TaZ» Վոյտասը, Պավել «byali» Բելինսկին, Յանուշ «Snax» Պոգոժելսկին և Յարոսլավ «pasha» Յարժաբկովսկին։
2013 թվականի դեկտեմբերի 18 - ին թիմը դադարեց հանդես գալ UniversalSoldiers անվան ներքո և վերադարձրեց իր նախկին անունը՝ AGAiN :
Virtus.pro - ի կազմում
Կարճ դադարից հետո, իսկ ավելի կոնկրետ հունվարի 25 - ին ռուսական Virtus.pro կազմակերպությունը ստորագրեց լեհական կազմին։ Թիմ անմիջապես ցույց է տվել վստահ արդյունքներ օնլայն հանդիպումների ժամանակ։ Նույն թվականի մարտին հաղթել են հեղինականավոր ESL One Katowice մրցույթում՝ 250 000 $ մրցանակային ֆոնդով։
Ձեռքբերումներ
Խաղացած մրցաշարների ցանկ (2005—2016 гг.)
Վիճակագրություն
Մրցաշարների ամփոփ վիճակագրությունը 12 տարվա ընթացքում
Թիմեր
Իր կարիերայի ընթացքում Ֆիլիպը խաղացել է.
Ծանոթագրություններ
Կատեգորիա:Լեհ կիբերմարզիկներ
Իերիսոս
Քաղաքի անվանումը ծագել է ericius՝ «ոզնի» բառից, ինչը կապված է հին Ականֆ քաղաքի անվան հետ, որը գտնվում էր Իերիսոսից 1 կմ հյուսիս-արևմուտք։
Ազգային ճանապարհ 16-ը Իրիսոսը կապում է Սալոնիկի հետ։
Պատմություն
Ականֆը հիմնադրել են անդրոսցիները մ․թ․ա․ 7-րդ դարի կեսերին  ։ Մ․թ․ա․ մոտ 200 թվականին հռոմեացիները թալանել են քաղաքը, բայց նավահանգիստը շարունակել է գործել։ Հռոմեական կայսրության շրջանում քաղաքը դարձել է հռոմեական գավառ (conventus Syracusanus՝ հռոմեացիների կոնվենտ)  ։
Իերիսոսը առաջին անգամ որպես Էրիսոս հիշատակվել է 883 թվականին։ 1425 թվականի ամռանը քաղաքը ընկել է Օսմանյան կայսրության գերիշխանության տակ։ 18-րդ դարում տնտեսական վերելքը կապված էր Սիդիրոկաֆսիա հանքում արծաթի արդյունահանման վերսկսման հետ ։ Մտել է «Հանքաքարերի միություն»  կամ Մանդեմոխորիա  ( ՝ «հանքանյութ»  maden բառից) կոչվող 12 գյուղերի միության մեջ։ Միության մեջ են մտել Գալատիստան, Վավդոսը, Ռավնան, Ստավրոսը, Վարվառան, Լիարիգովին, Նեոխորիոնը, Իզվորոնը, Խորուդան, Ռեվենիկիան և Իերիսոսը ։ 1932 թվականին ուժեղ երկրաշարժի պատճառով բնակավայրը ավերվել է։ Նոր քաղաքը, ինչպես պարզվել է Ականֆի գերեզմանատան տեղում պեղումների ժամանակ, կառուցվել է նախկին վայրից ոչ հեռու  ։
Պահպանվել է բյուզանդական 13,5 մետր բարձրությամբ Կրունա աշտարակը՝ Հիլանդար վանքի ամրացված վանատունը ։
Գառնիձոր
Գառնիձոր, Գիրեսոտ, Թափարիս, լեռնանցք Հայկական լեռնաշխարհում, Ծաղկանց լեռնաշղթայում, Թոնդրակ լեռնագագաթից մոտ 10 կմ արևելք։ Բարձրությունը 2520 մ։ Այստեղով է անցնում Բերկրի գետի ավազանը Բայազետի շրջանի (Կոգովիտ գավառ) հետ կապող միակ կարճ ճանապարհը։ Ձմռանը փակվում է։ Համապատասխանում է այժմյան Գիրեսուրին։ Թուրքերը հաճախ կոչում են Թափարիս ։
Իերիսոս
Իերիսոս միություն
Միությունը ստեղծվել է 1918 թվականին ։ Իերիսոս համայնքային միության մեջ մտնում է 6 բնակավայր։ Բնակչությունը 3455 մարդ է ։ Մակերեսը 52,605 կմ² է
Գառնիձոր
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Իերիսոս
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Հունաստանի քաղաքներ
Revival (ալբոմ)
Revival (Վերածնունդ), ամերիկացի երգչուհի Սելենա Գոմեսի երկրորդ ստուդիական ալբոմն է, որ թողարկվել է 2015 թվականի հոկտեմբերի 9-ին Interscope Records և Polydor Records լեյբլների կողմից։ Դա Սելենայի առաջին նախագիծն էր նոր լեյբլների հետ։ 2014 թվականին նա թողարկել էր իր For You հիթերի ժողովածուն՝ որպես վերջին ալբոմ Hollywood Records լեյբլի հետ, ինչպես նաև այդ լեյբլի հետ իր վերջին սինգլը՝ «The Heart Wants What It Wants»:
Ալբոմի ձայնագրումը
2014 թվականի հուլիսին հայտարարվել է Սելենայի նոր հիթերի հավաքածուի թողարկման մասին, նաև ասվել է, որ այդ ալբոմը կդառնա վերջին համագործակցությունը Hollywood Records-ի հետ ։ Սեպտեմբերին Hits Haley Double կայքը տեղադրել է հոդված Սելենայի և Interscope Records լեյբլի համագործակցության պայմանագրի ստորագրման մասին, ինչը տեղի ունեցավ յոթ տարի Hollywood-ի հետ աշխատելուց հետո ։ Այդ ժամանակ Սելենան արդեն վաճառել էր իր ալբոմներից 2,8 միլիոն օրինակ և 18,1 միլիոն սինգլ ԱՄՆ-ում՝ ներառյալ նաև Selena Gomez & The Scene խմբի աշխատանքը, որի հետ նա թողարկել է 3 ստուդիային ալբոմներ։ Չնայած հնարավոր բոլոր հայտարարություններին՝ պայմանագիրն օրինական է դարձել միայն այն ժամանակ, երբ Սելենան ինքը հայտարարեց այդ մասին դեկտեմբերի 13-ին ։ Նրա վերջին ալբոմը նախորդ լեյբլի հետ թողարկվել է 2014 թվականի նոյեմբերի 24-ին։
Նոյեմբերին Սելենան հրապարակել է լուսանկար ավստրալիացի երգչուհի Սիայի հետ «#2015» գրությամբ, ինչի պատճառով երկու երգչուհիների երկրպագուներին սկսեցին կատարել տարբեր կանխատեսումներ նրանց ապագա համագործակցության վերաբերյալ ։ Դեկտեմբերին համացանցում հայտնվեցին լուսանկարներ ձայնագրման ստուդիայից։ Ալբոմի ձայնագրման աշխատանքները կատարվել են չորս ամսվա ընթացքում Սելենա Գոմեսի տանը, հյուրանոցում, և նա շատ հետաքրքրված էր 2015 թվականին ալբոմի թողարկմամբ։ Հետո հրապարակվել է լուսանկար դիջեյ Զեդդի հետ ։ Վերջինս իր թվիթերյան էջում գրել է, որ իր համար հաճելի էր Սելենայի հետ ծանոթանալը, նաև նա հրապարակել էր իր շնորհավորանքները նրա նոր ալբոմի թողարկման առիթով։ Համացանցում տարածվեցին ասեկոսեներ Գոմեսի և Զալավսկոյի համագործակցության մասին այն բանից հետո, երբ համացանցում հայտնվեց ստուդիայում նրանց համատեղ լուսանկարը (որը հետո ջնջվել է)։ Այդ ժամանակ դիջեյն իր էջում տեղադրեց Սելենայի լուսանկարը ։ 2015 թվականի հունվարի 31-ին Գոմեսը հարցազրույց է տվել «Radio Disney»-ին, որտեղ իր հաջորդ ալբոմի մասին ասել է. «Ես մտածում եմ, որ չորս ալբոմ թողարկելուց հետո, վերջապես, ես ինձ ավելի ինքնավստահ եմ զգում, քան առաջ։ Ես ունեմ այդ վստահությունը, և ես հասկանում եմ, թե ինչի մասին եմ խոսում։ Հիմա հենց այդ ժամանակն է, երբ ես ճանաչեցի հարաբերությունները և ընկերությունը, ճանապարհորդությունը կամ հետազոտությունը։ Դա շատ ուրախ է» ։
Հետո երգչուհին հայտարարել է, որ նոր ալբոմը պետք է արտացոլի նրա «ճանապարհորդությունը», որ կատարվել է երկու տարի տևած երաժշտական ընդմիջման ժամանակ։ Քրիստինա Գարիբալդին (MTV) գրել է, որ նոր ալբոմում կարտացոլվեն տարբեր թեմաներ, ինչպիսիք են հարաբերությունները Ջասթին Բիբերի հետ, նարկոլոգիական կլինիկայում բուժվելը 2014 թվականին, Դեմի Լովատոյի հետ նրա ընկերական հարաբերությունների ավարտը, իր մասին եղած անդրադարձները զանգվածային լրատվամիջոցներում և հարաբերությունները Զեդդի հետ ։ Գոմեսը խոսել է նոր ալբոմի վրա կատարվող աշխատանքների մասին մայիսին Adidas Neo-ին տված հարցազրույցում։ Նա նաև երկրպագուներին պատմել է նոր ալբոմի ձայնգարման՝ Մեքսիկայում կատարված աշխատանքների և այն, մասին, որ ուրախ էր այդպիսի ճանապարհորդության համար ։ 2015 թվականի հունիսի 22-ին Սելենան թողարկեց «Good for You» գլխավոր սինգլը A$AP Rocky-ի հետ միասին ։ Իր հարցազրույցում նա խոստովանել է, որ գտել է իր ինքնավստահության նոր աստիճանը ։ Սելենայի համար որպես ներշնչանքի աղբյուր հանդես են եկել շատ արտիստներ, որոնց թվում են նաև Ջանետ Ջեքսոնը և NSYNC-ը։ Բայց ներշնչանքի հիմնական աղբյուրը Քրիստինա Ագիլերայի «Stripped» ալբոմն է ։
Սինգլներ
«Good for You» (A$AP Rocky-ի հետ միասին) սինգլը՝ որպես ալբոմի գլխավոր սինգլ, թողարկվել է 2015 թվականի հունիսի 22-ին ։ Գոմեսը երգի մասին հայտարարել է Ինստագրամի թիզերների միջոցով։ Երգը դրական է գնահատվել քննադատների կողմից։ Առաջին ամսում վաճառվել է 179 000 օրինակ, և դա վաճառքի ամենաբարձր ցուցանիշն է նրա կարիերայի ընթացքում ։
«Same Old Love» սինգլը թողարկվել է 2015 թվականի սեպտեմբերի 10-ին iTunes-ում ալբոմը նախապես պատվիրելու հնարավորության հետ միաժամանակ ։ Սինգլը Billboard Hot 100 հիթ-շքերթում զբաղեցրել է 5-րդ հորիզոնականը։
Հոկտեմբերի սկզբին USA Today-ի հետ հարցազրույցի ժամանակ Սելենան հայտարարել է, թե հնարավոր է, որ ալբոմի հաջորդ սինգլը կլինի «Sober»-ը, սակայն երգն այդպես էլ չդարձավ սինգլ։
2016 թվականի մայիսի 3-ին «Kill Em with Kindness» երգը թողարկվեց որպես ալբոմի չորրորդ սինգլ ։
Գովազդ
Սելենան իր նոր ալբոմի անունը հայտարարել է 2015 թվականի հուլիսի 22-ին իր 23-րդ տարեդարձի կապակցությամբ ։ Գոմեսը սեպտեմբերի 9-ին հրապարակել է մի շարք տեսահոլովակներ, որոնք ցուցադրում են սկավառակի պաշտոնական երգացանկը ։ Սեպտեմբերի 16-ին կայացել է հատուկ հանդիպում երկրպագուների հետ, որոնց հնարավորություն է տրվում լսել նոր երգերը մինչ ալբոմի թողարկումը ։ Հոկտեմբերի 2-ին թողարկվել է «Me & The Rhythm» պրոմո սինգլը ։
2016 թվականի մայիս 6-ին կսկսվի «Revival Tour»-ի համաշխարհային շրջագայությունը ։
Վաճառքներ
ԱՄՆ-ում ալբոմը Billboard 200 հիթ-շքերթում միանգամից զբաղեցրել է առաջին հորիզոնականը. առաջին շաբաթվա ընթացքում վաճառվել էր ալբոմի 117 000 օրինակ (86 000՝ մաքուր վաճառք) ։ Նոր Զելանդիայում սկավառակը հասել է երկրորդ հորիզոնական՝ դառնալով Սելենա Գոմեսի երկրորդ սոլո ալբոմը, որն ընդգրկվել է պետության թոփ-տասնյակում ։
«Revival»-ը դարձել է 2015 թվականին աշխարհում ամենաշատ վաճառված կանացի ալբոմը. երեք ամվա ընթացքում վաճառվել է ալբոմի ավելի քան 600 000 օրինակ ամբողջ աշխարհով։ ԱՄՆ-ում ալբոմը զբաղեցրել է ութերորդ հորիզոնականը 2015 թվականի ամենաշատ վաճառվող կանացի ալբոմների շարքում։
2016 թվականի հունվարի 5-ի տվյալներով՝ ԱՄՆ-ում ալբոմի վաճառվել է 504,000 օրինակով (ներառյալ սթրիմինգը)՝ դրանով իսկ ստանալով ոսկե կարգավիճակ ԱՄՆ-ում։ Աշխարհում արդեն վաճառվել է 650 000 օրինակ։
Ծանոթագրություններ
Կատեգորիա:Սելենա Գոմեսի ալբոմներ Կատեգորիա:2015 ալբոմներ Կատեգորիա:Անգլալեզու ալբոմներ
Տամպիկո
Տամպիկո (Tampico), քաղաք և ծովային նավահանգիստ Մեքսիկայի հյուսիս արևելքում, Տամաուլիպաս նահանգում։ 240 հազար բնակչությամբ (1978 թվականի տվյալներով)։ Նահանգի նավթարդյունահանության գլխավոր կենտրոնն է։ Կա նավթավերամշակում, նավթաքիմ․, սննդի և մետաղամշակման արդյունաբերություն։ Նավթամուղով կապված է Կոստա Ռիկա քաղաքի հետ։
Անվանում
Անվանումը տեղացի հնդկացիների լեզվով նշանակել է «լեռնոտ վայր» ։
Ծանոթագրություններ
Կատեգորիա:Մեքսիկայի քաղաքներ Կատեգորիա:1823 թվականին հիմնադրված բնակավայրեր
Ֆինանսական հրեշը (ֆիլմ, 2016)
«Ֆինանսական հրեշը» (Money Monster), ամերիկացի ռեժիսոր Ջոդի Ֆոսթերի թրիլերն է, որը նկարահանվել է 2014 թվականին սև ցուցակ ընկած սցենարի հիման վրա: Սցենարի հեղինակներ՝ Ալան Դի Ֆիորեն, Ջիմ Կուուֆը, Ջեյմի Լինդենը: Ֆիլմում նկարահանվել են Ջորջ Քլունին, Ջուլիա Ռոբերտսը, Ջեք Օ'Քոննելը, Դոմինիկ Ուեսթը, Ջոնկառլո Էսպոզիտոն, Կատրինա Բալֆը: Ֆիլմը թողարկվել է Sony Pictures Entertainment-ի կողմից TriStar Pictures-ի միջոցով, արժանացել է քննադատների տարբեր գնահատականների, համաշխարհային վարձույթում հավաքել է ավելի քան 93 միլիոն դոլար  :
Ֆիլմը ցուցադրվել է Կաննի կինոփառատոնի ժամանակ՝ մրցույթից դուրս :
Սյուժե
Գործողությունների կենտրոոնում «Ֆինանսական հրեշ» հաղորդման հաղորդավար Լի Գեյթսն է (Ջորջ Քլունի), ով հանդիսատեսին խորհուրդներ էր տալիս առևտրի և Ուոլ Սթրիթի վերաբերյալ: Ուղիղ եթերի ժամանակ Գեյթսը և ամբողջ նկարահանող խումբը գերեվարվում են Քայլ Բադուելի կողմից, ով հետևելով Գեյթսի հրահանգներին կորցրել էր իր ունեցած ամբողջ գումարը ներդնելով «IBIS Clear Capital» ընկերությունում:
Արտաքին հղումներ
Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2016 ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր
Վալդնաբի Նոյշթաթ
Վալդնաբի Նոյշթաթ (Neustadt an der Waldnaab), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 5862 մարդ 2010 թվականի դեկտեմբերի 31-ի տվյալներով ։ Զբաղեցնում է 9,93 տարածք։ Պաշտոնական կոդ 09 3 74 139։
Nightcrawler (երգ)
«Nightcrawler», ամերիկացի ռեփեր Թրևիս Սքոթի երգը, որում իրենց մասնակցությունն ունեն նաև ռեփերներ Սուո Լին (Rae Sremmurd-ի) և Չիֆ Քիֆը։ Երգը ընդգրկվել է Թրևիս Սքոթի դեբյուտային «Rodeo» ալբոմում, որը թողարկվել է 2015 թվականի սեպտեմբերին ։ Երգը գրվել է Թրևիս Սքոթի, Metro Boomin-ի, Southside-ի, TM88-ի, Մայք Դինի, Ալեն Ռիտերի, Սուո Լիի, Սլիմ Ջիմմիի և Չիֆ Քիֆի կողմից։
Արտաքին հղումներ
Կատեգորիա:Թրևիս Սքոթի երգեր Կատեգորիա:2015 երգեր
Ալեքսեյ Առստամյան
Ալեքսեյ Առստամյան (28 օգոստոսի, 1967, Բաքու - 16 օգոստոսի, 1992, Մեհմանա, Մարտակերտի շրջան), հայ ազատամարտիկ, Արցախյան ազատամարտի մասնակից։
Կենսագրություն
Ալեքսեյ Առստամյանը ծնվել է 1967 թ. օգոստոսի 28-ին Բաքու քաղաքում։ Ավարտել է միջնակարգ դպրոցը, պրոֆտեխուսումնարանում ստացել փականագործի մասնագիտություն։ Ծառայել է Խորհրդային բանակի շարքերում։ 1988 թ. փետրվարին Բաքվում հոր սպանությունից հետո ընտանիքով տեղափոխվել է Ղրիմ։ Բայց վրեժի ցասումը նրան հասցրել է Ստեփանակերտ և նա զինվորագրվել է 7-րդ մոտոհրաձգային վաշտին, մասնակցել տասնյակ գյուղերի ազատագրմանը։ Զոհվել է 1992 թ. օգոստոսի 16-ին Մարտակերտի շրջանի Մեհմանա գյուղի պաշտպանական դիրքում։ Հետմահու պարգևատրվել է ՀՀ Արիության մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Օգոստոսի 28 ծնունդներ Կատեգորիա:1967 ծնունդներ Կատեգորիա:Օգոստոսի 6 մահեր Կատեգորիա:1992 մահեր
Աղվեսն անապատում (ռազմական գործողություն)
Պատմություն
1991 թվականին Պարսից ծոցի շրջանում իրաք-քուվեյթյան պատերազմի ավարտից հետո ԱՄՆ-ը չէր դադարեցնում Սադդամ Հուսեյնին քաղաքական ասպարեզից հեռացնելու փորձերը և իր ազդեցության ամրապնդման ուղղված քայլերը մերձավորարևելյան տարածաշրջանում։ Մասնավորապես Իրաքի կողմից տարբեր միջազգային հանձնաժողովների աշխատանքների խոչընդոտումը, փորձերը խույս տալու իր նկատմամբ 1991 թվականին առաջ քաշված պատժամիջոցներից, ԱՄՆ-ին հիմք տվեցին հիմնավորելու իր մշտական ռազմական ներկայության անհրաժեշտությունը տարածաշրջանում, որն այդ ժամանակ պաշտոնապես հայտարարվել էր ամերիկյան կարևորագույն կենսական շահերի գոտի։ Միևնույն ժամանակ Իրաքի վերը նշված մոտեցումները համաշխարհային հանրության շատ մոտ ձևավորեցին և հիմնավորեցին նրա բացասական կերպարը։
Անհրաժեշտ է նշել, որ 1991 թվականի պատերազմի ավարտից հետո, Իրաքում աշխատում էր ՄԱԿ-ի հատուկ հանձնաժողով (UNSCOM), որը զբաղվում էր իրաքյան զանգվածային ոչնչացման զենքի արտադրման վայրերի հայտնաբերմամբ։ Մի շարք տվյալներով նրա վերահսկողությամբ Իրաքը ոչնչացրել է 40 000 քիմիական մարտական գլխիկ, մոտ 700 ռեակտիվներ, որոնք նախատեսված էին քիմիական զենքի համար, 3 600 արգելված քիմիական նյութեր և ավելի քան 100 միավոր սարքավորումներ, որոնք օգտագործվում են քիմիական զենքի արտադրության մեջ։
Ռազմական գործողությունների համար ձևական առիթ հանդիսացավ ՄԱԿ-ի հատուկ հանձնաժողովի նախագահ Ռ. Բաթլերի հայտարարությունը ՄԱԿ-ի Անվտանգության Խորհրդում առ այն, որ Իրաքը խախտել է համաձայնագրի պայմանները՝ ստուգող կառույցներ միջազգային կազմակերպությունների մասնագետների մուտքի թույլտվության հետ կապված։ 1998 թվականի դեկտեմբերի 16-ի առավոտյան հայտարարությունը ՄԱԿ-ի տեսուչների՝ Իրաքից Բահրեյն տարհանման մասին իրականում իրենից ներկայացնում էր կտրուկ շրջադարձ Ծոցում ընթացող գործընթացներում և Բաղդադի դեմ նոր ռազմական գործողությունների վտանգ։ Դեկտեմբերի 16-ին ԱՄՆ-ի ղեկավարությունը վերջնական որոշում ընդունեց Իրաքին օդային հարվածներ հասցնելու մասին։ Պաշտոնապես գործողության հիմնական նպատակ հայտարարվեց իրաքյան բանակի սպառազինության կազմում և զինանոցներում եղած զանգվածային ոչնչացման զենքի ոչնչացումը։
Ռազմական գործողություն
«Անապատի աղվես» կամ «Աղվեսն անապատում» օպերացիայի հիմքում ընկած էր օդային հարձակումը։ Դրա հետ մեկտեղ գործողության շրջանակներում անց էին կացվում հետախուզական աշխատանքներ, տեղեկատվական պատերազմ, ինչպես նաև հոգեբանական ճնշում էր գործադրվում հակառակորդի վրա։ Գործողության ամբողջ ղեկավարությունը իրականացնում էր միացյալ կենտրոնական հրամանատարության հրամանատար Է. Զիննին։
Օդային հարձակողական գորողության իրականացման համար ստեղծվեց միասնական խմբավորում ԱՄՆ-ի և Մծ Բրիտանիայի ռազմաօդային և ռազմածովային ուժերի միջև, որում մինչ գործողության սկիզբը հաշվվում էր մոտ 130 մարտական ինքնաթիռներ, 20 մարտական նավեր, այդ թվում նաև ավիակիր և 10 թևավոր հրթիռներ կրող նավեր։ Միավորված խմբավորման ցամաքային ուժերը ճգնաժամի տարածքում հաշվվում էր մոտ 5 000 մարդ։ Գործողության ծրագրով նախատեսվում էր Իրաքի վարչա-քաղաքական և ղեկավար ենթակառուցվածքների մաքսիմալ ոչնչացում, այդ իսկ պատճառով հիմնական ուժերը ուղղված էին երկրի կառավարական և ռազմական կառույցների(նախարարությունների շենքեր, Բաաս կուսակցության կենտրոնական և շրջանային գլխամասային գրասենյակներ, կապի գծեր) վերացմանը։